Wɔatwerɛ nsɛm wei ɛwɔ Asante kasa mu Wɔtee Achiase(pronunciation of"Achiase") (help·info) mpɛsoa wɔ mfeɛ mpem mmienu ne du mmienu aberɛ a wɔreto Ɔpɛnimaa aba no. Robert Kwasi Amoah(kyerɛkyerɛni) a ɔwɔ ɔsono amanyɔkuo New patriotic party ne Dr. Kwasi Akyem Apea-Kubi(ɔhwɛ mma awodeɛ mu) a ɔwɔ kyineeɛ amanyɔkuo National Democratic Congress na ɛpere mmarahyɛbedwan akonnwa no wɔ mfeɛ mpem mmienu ne du mmienu a Robert Kwasi Amoah na ɔdii nkunim. Wɔnya mpɛsoa no wɔ berɛ wɔtee wɔn ho firii Akim Swedru mpɛsoa, a ɛbɛyɛ Achiase mpɛsoa ne Akim Swedru mpɛsoa. Wɔ mfeɛ mpem mmienu ne du nsia abatoɔ mu no, Robert Kwasi Amoah a na ɔte akonnwa no so no sane tenaa so biom wɔ mmarahyɛbedwafie berɛ a ɔne S.Y Kwakye(Ɔhwɛ sikasɛm mu) pere akonnwa no. ɛrekɔ Mfeɛ mpem mmienu ne aduonu abatoɔ nom no, Mr Robert Amoah hweree akwanya a ɔde bɛpere mmarahyɛbedwafoɔ akonnwa wɔ ɔsono amanyɔkuo New patriotic party aporɔbɔ de maa Kofi Ahenkorah Marfo(Ɛnkane ɔsono amanyɔkuo New patriotic party mpɛsoa titinanii).